Nu putem nega faptul că România este o țară frumoasă și avem multe obiective turistice unice în lume. De fapt, cea mai frumoasă stradă din toată Europa se află în țara noastră.
Timișorenii se pot lăuda cu una dintre cele mai frumoase străzi din toată Europa. Este o adevărată operă de artă și un loc vizitat de mulți turiști, mai ales în timpul primăverii, atunci când mii de flori revin la viață.
Este vorba despre strada academician Alexandru Borza, fosta Alee a Trandafirilor. Florile roz oferă atât timișorenilor, cât și turiștilor, un adevărat spectacol vizual. Strada se află în apropierea Parcului Justiției.
De asemenea, Parcul Rozelor, tot din Timișoara, este o altă atracție pe care nu o puteți rata dacă vizitați Timișoara în primăvară. Se află în zona centrală a orașului, foarte aproape de Catedrala Mitropolitană Ortodoxă.
Aici veți putea admira peste 10.000 de trandafiri roz, roșii, albi, galbeni sau mov, grupați în funcție de soiuri. Parcul a fost amenajat astfel la sfârșitul secolului al XIX-lea, de către Wilhelm Mühle și Wenceslas Franz Niemitz, doi arhitecți peisagiști și exportatori de plante ornamentale.
Pe data de 16 septembrie 1891, împăratul francez Franz Joseph vizitează această grădină minunată și atrage faima și numele de "oraș al trandafirilor".
Spațiile verzi precum grădinile sau parcurile reprezintă elemente importante pentru locuitorii unui oraș. Atunci când temperaturile cresc, oamenii aleg să-și petreacă timpul liber în parcurile pline de vegetație, la umbra copacilor.
Poate că nu multă lume știe, dar orașul cu cel mai frumos parc din România este Iași, conform recenziilor lăsate de vizitatori pe Google Maps. De fapt, Iașiul a fost numit campion la această categorie în urma unui clasament realizat de clubulcopiilor.ro.
"Google Maps a acumulat peste un milion de recenzii pentru parcurile și grădinile publice din România. Clasamentul întocmit de noi ia în calcul parcurile și grădinile publice care au acumulat cel puțin 1000 de recenzii de-a lungul anilor și care au obținut cele mai mari evaluări medii ale recenziilor. Acolo unde mediile recenziilor parcurilor au fost la egalitate, am prioritizat parcul care a adunat cele mai multe recenzii.
Cu numeroase locuri cu umbră, vizitatorii se pot bucura de momente de liniște și răcoare în timp ce admiră vegetația bogată și frumoasă. O fantână arteziană și esplanada cu scări de urcare spre Palatul Culturii adaugă un plus de farmec și oferă oportunități excelente pentru fotografii spectaculoase", se precizează pe site-ul Clubul Copiilor.